ด่วน! “สื่ออิหร่าน” รายงาน “รัสเซีย” คล้อยตาม OPEC ยอมหั่นกำลังผลิตลง 1.5 ล้านบาร์เรล
ด่วน! "สื่ออิหร่าน" รายงาน "รัสเซีย" คล้อยตาม OPEC ยอมหั่นกำลังผลิตลง 1.5 ล้านบาร์เรล
ด่วน! "สื่ออิหร่าน" รายงาน "รัสเซีย" คล้อยตาม OPEC ยอมหั่นกำลังผลิตลง 1.5 ล้านบาร์เรล
5 มี.ค. 2563

ผู้สื่อข่าวรายงานว่า วันนี้ (5 มี.ค.) กลุ่มประเทศผู้ส่งออกน้ำมันโอเปก หรือ OPEC ร่วมกับพันธมิตรนอกกลุ่มโอเปกที่นำโดยรัสเซีย เพื่อตัดสินใจว่าจะขยายเวลาและขนาดของการปรับลดกำลังการผลิตน้ำมันออกไปอีกหรือไม่
โดยก่อนหน้าการหารือของกลุ่มโอเปก มีมติว่าจะปรับลดกำลังการผลิตลงอีกราว 1-1.5 ล้านบาร์เรล/วัน แต่ทางรัสเซีย มองว่าการปรับลดกำลังการผลิตในระดับดังกล่าวเป็นการปรับลดมากเกินไป
ขณะที่ล่าสุด “สำนักข่าวอิหร่าน” แห่งหนึ่งรายงานว่า ทางรัสเซียได้ตกลงที่จะลดกำลังการผลิตน้ำมันที่ระดับ 1-1.5 ล้านบาร์เรล/วัน ตามที่ทางกลุ่มโอเปกได้เสนอไว้
ทั้งนี้ การประชุมรอบสำคัญครั้งนี้มีขึ้นในช่วงระหว่าง วันที่ 5 – 6 มี.ค.2563 โดยขณะนี้ยังไม่มีรายงานออกมาอย่างเป็นทางการจากกลุ่มประเทศผู้ส่งออกน้ำมัน ตามที่มีการอ้างอิงข้อมูลของสำนักข่าวต่างประเทศดังที่รายงานไว้ข้างต้น
ทางทีมข่าว “ข่าวหุ้นธุรกิจออนไลน์” จะเกาะติดสถานการณ์ดังกล่าวอย่างใกล้ชิด และจะรายงานให้ทราบต่อไปหากมีความคืบหน้าเพิ่มเติม